সফ্‌ট হোক বা হার্ড! দেশি হোক বা বিদেশি! দৈর্ঘে সে ছোটই হোক বা বড়! ‘নীল ছবি’ দেখা ভারতীয়েরা গড়ে সাড়ে ৯ মিনিট তাঁদের প্রিয় পর্ন সাইটে থাকবেনই। শুধু তাই নয়, পরিসংখ্যান বলছে পর্নোগ্রাফি দেখায় ভারত গোটা বিশ্বের মধ্যে তৃতীয় স্থানে রয়েছে। আমেরিকা এবং ব্রিটেনের পরই পর্ন-ট্র্যাকে ভারত দৌড়চ্ছে। পিছিয়ে নেই জাপান, ফিলিপিন্সও। ১৬ তম স্থানে থেকেও ফিলিপিন্সের পর্ন-ওয়াচাররা গড়ে প্রায় ১২ মিনিট ৪৫ সেকেন্ড অনলাইন থাকেন। তবে, উত্সবের মরসুমে পর্ন দেখার প্রবণতা স্বাভাবিক ভাবেই কমে যায়। সুইডেনে যেমন মে দিবসের দিন প্রায় তলানিতে এসে ঠেকে এই পরিসংখ্যান, তেমন ভারতেও দুর্গাপুজা, দিওয়ালি, ক্রিস্টমাস, স্বাধীনতা দিবস, রমজানের সময়। ২০১৫ জুড়ে নয় নয় করে প্রতি সেকেন্ডে ৭৫ জিবি পর্ন ডেটা ডাউনলোড হয়েছে। প্রতি এক জনে ১২টি পর্ন ভিডিও ডাউনলোড করেছেন। অন্তত পরিসংখ্যান তাই বলছে। ভারতে পর্নোগ্রাফি দেখা মানুষের সংখ্যা ২ হাজার ১২০ কোটি! পর্নোগ্রাফি দেখতে শুধু পুরুষেরাই নন, মহিলারাও সমান উৎসাহী। ২০১৪-য় ২৬ শতাংশ মহিলা পর্ন দেখতেন। পুরুষদের সঙ্গে এ ক্ষেত্রে টক্কর দিচ্ছেন মহিলারা। গত  বছরে তা বেড়ে দাঁড়িয়েছে ৩০ শতাংশে! ফিলিপিন্স এবং ব্রাজিলের পরই ভারতীয় মহিলারা পর্ন দেখার ক্ষেত্রে রয়েছেন তিন নম্বরে।